ธงบรมราชวงศ์ - วิกิพีเดีย

# ธงบรมราชวงศ์

### จากวิกิพีเดีย สารานุกรมเสรี

สารานุกรมประเทศไทย
...
ธงบรมราชวงศ์ใหญ่
ธงบรมราชวงศ์น้อย

ธงบรมราชวงศ์ เป็นธงสำหรับหมายพระอิสริยยศสำหรับองค์สมเด็จพระบรมราชชนนี แบ่งออกเป็น 2 ชนิด คือ ธงบรมราชวงศ์ใหญ่และธงบรมราชวงศ์น้อย มีลักษณะตามมาตรา 8 แห่งพระราชบัญญัติธง พุทธศักราช 2522 ดังนี้

ธงบรมราชวงศ์ใหญ่ มีลักษณะเป็นรูปสี่เหลี่ยมผืนผ้า กว้าง 2 ส่วน ยาวส่วน พื้นธงสีเหลือง ปลายธงตัดเป็นแฉกรูปหางนกแซงแซว ลึก 1 ใน 3 ส่วนของความยาวของผืนธง ที่ตรงกลางตอนต้น 2 ใน 3 ส่วนของผืนธง เป็นรูปสี่เหลี่ยมจัตุรัสสีขาบ มีขนาดกว้างยาวครึ่งหนึ่งของความกว้างของผืนธง ภายในรูปสี่เหลี่ยมจัตุรัสสีขาบมีรูปมงกุฎขัตติยราชนารีประดิษฐานบนพานแว่นฟ้า 2 ชั้นเหนือตั่ง และมีตั่งลดตั้งฉัตรกลีบบัว 5 ชั้น อยู่สองข้าง รูปเหล่านี้เป็นสีเหลืองเข้ม

ธงบรมราชวงศ์น้อย แบ่งตามความยาวออกเป็นสองตอน ตอนต้นมีลักษณะและสีอย่างเดียวกับตอนต้นของธงบรมราชวงศ์ใหญ่ แต่กว้างไม่เกิน 60 เซนติเมตร ตอนปลายมีลักษณะเป็นชายต่อสีแดงแปลงเป็นรูปธงยาวเรียว โดยให้ปลายสุดกว้างครึ่งหนึ่งของตอนต้น ปลายธงตัดเป็นแฉกรูปหางนกแซงแซว ลึก 3 ใน 8 ส่วนของความยาวของผืนธง ความยาวของผืนธงเป็น๘ เท่าของความกว้างของตอนต้น ธงนี้ถ้าชักขึ้นแทนธงบรมราชวงศ์ใหญ่ หมายความว่า โปรดเกล้าฯ ให้งดการยิงสลุตถวายคำนับ

ธงบรมราชวงศ์นี้มีแต่เฉพาะฝ่ายในเท่านั้น เพราะไม่เคยปรากฏว่ามีพระมหากษัตริย์พระองค์ใดได้สละราชสมบัติและประทับอยู่ในประเทศ ซึ่งจำเป็นจะต้องใช้ธงแสดงพระอิสริยยศ

## [แก้] ประวัติธงบรมราชวงศ์

ธงนี้สร้างขึ้นเป็นครั้งแรกเมื่อปี พ.ศ. 2522 ตามความในพระราชบัญญัติธง พุทธศักราช 2522 ในรัชสมัยพระบาทสมเด็จพระปรมินทรมหาภูมิพลอดุลยเดช รัชกาลที่ 9 เพื่อถวายพระราชอิสริยยศแด่สมเด็จพระศรีนครินทราบรมราชชนนีแห่งองค์พระมหากษัตริย์ เป็นราชประเพณีสืบไป

## [แก้] แหล่งข้อมูลอื่น

- พระราชบัญญัติธง พ.ศ. 2522
- พระราชบัญญัติธง พ.ศ. 2522 จาก kodmhai.com
- ธงในองค์พระมหากษัตริย์ (หอมรดกไทย กระทรวงกลาโหม)

ดึงข้อมูลจาก "http://th.wikipedia.org../../../%E0%B8%98/%E0%B8%87/%E0%B8%9A/%E0%B8%98%E0%B8%87%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%A7%E0%B8%87%E0%B8%A8%E0%B9%8C.html".

หมวดหมู่: ธงพระอิสริยยศ

##### Views

- บทความ
- อภิปราย
- รุ่นปัจจุบัน

##### ค้นหา